open-index/open-wikipedia-markdown huggingface dataset:
Filippo Baldinucci

**Filippo Baldinucci** (født ca. 1625 i Firenze, død ca. 1696 i Firenze) var en italiensk kunsthistoriker og maler under barokken.

Baldinucci er først og fremst husket for sine biografier over italienske kunstnere, da særlig *Notizie de' professori del disegno da Cimabue in qua*. Han arbeidet for Medici-familien, og skrev blant annet om Giovanni Lorenzo Bernini for dronning Kristinas regning.

## Se også
* Kunsthistorie

## Referanser


## Eksterne lenker
* 
* Getty Museum (engelsk)
Peis

En **peis** er et murt, åpent ildsted med røykfang, vanligvis oppført i stein eller tegl og plassert innendørs.

Peisen avløste åren som ildsted i stuene på Østlandet og i Trøndelag i 1600- og 1700-årene. På Vestlandet, i Norde-Norge og blant skogfinner ble røykovn tatt i bruk eller videreført samtidig som peis ble innført på Østlandet. Innføring av peis (og etterhvert jernovn) medførte at den middelalderske boligskikken ble forlatt. Blant annet ble møbleringen lagt om ved at peisen ofte ble plassert i et hjørne mot koven og diagonalt overfor peisen var høysetet med hjørneskap og langbordet sto fremme hele tiden (i distrikter med røykovn var det lignende møblering). Eilert Sundt beskrev denne stueformen. I en årestue var åren et åpent bål midt på gulvet, og et hull i taket, ljoren, slapp røyken ut og lyset inn. Peisestuene fikk skorstein til over tak, og på grunn av steinen i selve peisen ble mye av varmen magasinert. I peisestuene lå peisen oftest i et hjørne, og den tjente både til matlagning, som varmekilde og som lyskilde. Da stuer fikk peis i stedet for åre ble ljoren i taket stengt for å hindre uønsket varmetap. Det medførte at denne lyskilden forsvant, og stuene måtte få lys fra vinduer i veggene. 

Peisen ble i løpet av 1800-årene avløst av jernovnen til oppvarming, og av komfyren til matlagning.

Omkring 1900 ble det moderne å anskaffe peis for hyggens skyld, først i byfolks hytter på landet, senere også i stuer i bymiljø. Moderne peiser kan plasseres både i et hjørne eller som *båspeis*' på en flat vegg. Ofte legges ildstedet og pipekonstruksjonen inne i og bak veggen (eller utenfor huset hvis det er en yttervegg). En vanlig type peis har en innsats av støpejern og er omgitt av luftekanaler som trekker kald luft inn gjennom ventiler nede ved gulvet og slipper oppvarmet luft ut øverst.

I senere tid er det også laget utepeiser, som kun er til hyggebrenning på terrasser og lignende.

## Se også
* Ildsted
* Ovn
## Referanser
Nord-Irlands flagg

**[[Nord-Irlands flagg]]** består av et rødt georgskors på hvitt felt, med en rød hånd i hvit sekstakket stjerne med krone over i midten. Mellom 1924 og 1972 var det den nordirske regjeringens offisielle flagg, men etter at direkte styre ble innført i 1972 har det vært provinsens uoffisielle flagg. Denne situasjonen har fortsatt også i periodene med nordirsk selvstyre, først fra 1999 til 2002 og deretter igjen fra 2007. 

Nord-Irlands uoffisielle flagg er basert på det gamle flagget til provinsen Ulster, som har et rødt georgskors på gul bunn, med en rød hånd på hvitt skjold i midten. Det brukes mest av unionister, men er også symbolet som brukes for regionen i Samveldelekene og UEFA-kamper.

## Flaggstrid
Spørsmålet om offisielt flagg for Nord-Irland er et av de mange vanskelige stridsspørsmålene mellom de to dominerende folkegruppene i provinsen. 

I Belfastavtalen, som skulle sikre maktdeling mellom partene i Nord-Irland, sies det ingenting om provinsens flagg. Statsrettslig er Nord-Irland en del av unionen med navnet Det forente kongedømme Storbritannia og Nord-Irland, noe staten Irland etter fredsavtalen i 1998 har konstitusjonelt anerkjent. Irland gjorde tidligere krav på Nord-Irland. 

Blant nasjonalister, tilhengere av forening med staten Irland benyttes også den irske trikoloren. Bruk av flagget ble i 1954 forbudt i Nord-Irland, fordi det ble ansett som en politisk provokasjon å bruke det. I 1964 utløste fjerningen av en trikolor fra et av Sinn Féins kontorer i Belfast to dager lange, kraftige opptøyer. I en periode ble flagget brukt av IRA til å lage feller for sikkerhetsstyrkene; et flagg ble hengt opp i f.eks. en lyktestolpe, og når en soldat eller politimann forsøkte å ta det ned ble en sprengladning utløst. 

Flaggspørsmålet er fortsatt svært sensitivt, ettersom særlig republikanere benytter sine valgte posisjoner til å heise Irlands trikolor på offentlige bygninger. Unionistene viser på sin side til at avtalen anerkjenner Nord-Irland som en del av Det forente kongerike slik at det britiske flagget skal være det eneste som brukes av myndighetene. På offentlige flaggstenger brukes Union Jack, men også dette kan til tider skape kontroverser. 

Det foreligger flere forslag om ny utforming av flagget i forbindelse med at devolusjonen i Nord-Irland har føret til gjeninnføring av selvstyre i 2007.
Straumdaltunnelen

**Straumdaltunnelen** er en veitunnel i Rødøy kommune i Nordland. Tunnelen er en del av fylkesvei 17 og går mellom Straumdalen og Reppen i Tjongsfjorden. Den er 3&nbsp;232 meter lang, åpnet 10. oktober 1992 av tidligere skøyteløper Hjalmar Andersen med resten av veien mellom Straumsvik og Reppen. 

Kommunestyret i Rødøy har vedtatt at det korrekte navnet på tunnelen er **Strømdalstunnelen**. https://web.archive.org/web/20070927041252/http://www.rodoy.kommune.no/nordland/rodoy/rodoyk.nsf/0/35AC3CA02ED2BFEDC1256D38004F6CAB?OpenDocument

Før Straumdaltunnelen ble åpnet gikk Fylkesvei 17 langs et fergesamband Kilboghamn-Jektevika-Vågaholmen. Det var da ikke noen vei mellom de bygder Straumdaltunnelen nå forbinder.

## Se også
* Kistatunnelen
* Veitunneler i Norge

## Eksterne lenker
* Statens vegvesen [veikart](https://www.vegvesen.no/vegkart/vegkart/#kartlag:geodata/hva:(~(id:67,filter:(~),farge:'0_0))/@436460,7392743,9/vegobjekt:89194522:58b02c:67)
* Nettavisen Polarsirkelen: Tiårsjubileum for vegåpningen i Strømdalen
* The World's Longest Tunnel Page
Pompeo Batoni

**Pompeo Batoni** (født 25. januar 1708 i Lucca, død 4. februar 1787 i Roma) var en italiensk maler, virksom i Roma fra 1728.

## Liv og verk
Batoni dro i 1728 til Roma, der han studerte antikkens kunst og Rafaels verk. Han var berømt for sine mytologiske og religiøse malerier og med tiden også en internasjonalt yndet portrettmaler.

Batoni var ved siden av Anton Raphael Mengs en av de mest etterspurte kunstnerne i 1750-tallets Roma.

## Referanser


## Eksterne lenker
*
Borgund kraftverk

**Borgund kraftverk** er et vannkraftverk i Lærdal kommune i Vestland.

Borgund vannkraftverk i Sogn og Fjordane står for store deler av kraftproduksjonen til Østfold Energi.

Kraftverket ligger i Lærdal kommune og omfatter kraftstasjonene Borgund, Eldrevatn og Øljusjøen. Det samlede nedslagsfelt er på 404 kvadratkilometer. 

### Borgund kraftstasjon
På Lo, noen få kilometer ovenfor Borgund stavkirke, ligger Borgund kraftstasjon, den klart største kraftstasjonen til selskapet. 

Fasaden er relativt anonym, men selve stasjonen ligger 160 meter under bakken. Kraftverket utnytter et fall på hele 873 meter, og for å komme ned i turbinhallen må man kjøre 1,3 kilometer nedover i fjellet. Kraftstasjonen, som sto ferdig i 1974, har de siste årene vært gjennom flere store rehabiliteringsprosjekter. 

Kraftverkets inntaksmagasin i Vassetevatnet som reguleres mellom 1125 og 1095 moh.

Øjusjøen, Eldrevatn, Store og Vesle Juklavatn er også magasiner som utnyttes i regulerlingen.  Magasinkapasiteten er på 270,5 mill. m3

Installert effekt er 212 MW fra to peltonturbiner hver på 106 MW, og midlere årsproduksjon er på 985 GWh.

Lærdalselva som reguleres av kraftverket er en viktig lakseelv og det stilles derfor krav til minstevannføring og mulighet for å slippe vann forbi turbinene ved driftsstopp. . Utbyggingen foregikk etappevis i årene 1971 til 1974.

Kraftverket er eid av Østfold Energi.

## Mørkedøla pumpestasjon

Ligger nede i Mørkedalen. Satt i drift i 2023 for å pumpe vann fra elvene Mørkedøla, Geitåni og Galdestølelvi opp til overføringstunnelen fra Øljusjøen til Borgund. 

Pumpehøyden er 270 meter, effektforbruk er 7 MW.

## Referanser


## Kilder
* 
* NVE vannkraftdatabase
* Kraftverk Østfold Energi

## Se også
* Øljusjøen kraftverk
* Stuvane kraftverk
* Lærdal
* Lærdalselva
* Lærdalstunnelen
* Lærdalsøyri
* Gamle Lærdalsøyri
* Borgund stavkirke
* Borgund (Sogn og Fjordane)
* Aurlandsveien
* Eldrevatnet
Cleaverpropell

En **cleaverpropell** er en avkuttet propell, gjerne i stål, som kaviterer. Dette betyr at propellen spinner i vannet og gir en høyere toppfart hos racingbåter (som blant annet offshorebåtene i Class 1). Cleavere har en stor stigningsgrad i forhold til størrelse (eks. 14,5*33 (tommer(diameter propell)*stigningsgrad(hvor langt den skrus på en omdreining))). I Norge brukes disse propellene på fritidsbåter, offshoreklasser som V50, 3B, 3C, ProVee og Class 1, og i rundbaneklassene JT250, T250, V25, T400, kommende GT-30, Formula four, Formula 1000, Formula 2000 og Formula 1. En cleaver istedenfor en vanlig propell kan ha mye å si for farten. Ved 25 hk's motor kan forskjellen ligge på opptil 20 knop, og ved de store powerboatene mer enn 100 knop.

## Eksterne lenker
*
Giovanni Baglione

**Giovanni Baglione** (født 1566 i Roma, død 30. desember 1643 i Roma) var en italiensk maler og kunsthistoriker i barokken.

## Liv og verk

Baglione var elev av maleren Francesco Morelli og malte i begynnelsen manieristisk.

Hans fremste verk var fresker i *Cappella Borghese* i basilikaen *[[Santa Maria Maggiore]]*, bestilt av pave Paul V. For *[[Santa Maria dell'Orto]]* i Trastevere malte han fresker med scener fra jomfru Marias liv. I denne kirken man man også beskue maleriet av den hellige Sebastian. Et utmerket eksempel på Bagliones virtuositet er «Nattverden» i kirken *San Nicola in Carcere* i nærheten av Marcellusteateret.

Baglione publiserte i 1642 *Le vite de' pittori, scultori ed architetti*, en kunsthistorie om den samtidige romerske kunsten. Selv om Baglione i dette verket viste en fiendtlig innstilling til Caravaggio, hadde hans egen kunst omkring 1600 fått en ytterlig likhet med Caravaggios, særlig når det gjaldt *[[chiaroscuro]]*.

## Referanser


## Eksterne lenker
*
Storvikskartunnelen

**Storvikskartunnelen** er en veitunnel i Gildeskål kommune i Nordland. Tunnelen er en del av fylkesvei 17 og går mellom Storvik og Oterstranda. Den er 3116 meter lang, og ble åpnet 7. juli 1995. Tunnelen erstattet den rasfarlige veien over Storvikskaret.

## Se også
* Noviktunnelen
* Veitunneler i Norge

## Eksterne lenker
*Statens vegvesen [veikart](https://www.vegvesen.no/vegkart/vegkart/#kartlag:geodata/hva:(~(id:67,filter:(~),farge:'0_0))/@454526,7428283,10/vegobjekt:89191877:58b02c:67)
* The World's Longest Tunnel Page
Aspelund

**Aspelund** er ei bygd og tidligere poststed (9320) i Senja kommune i Troms. Bygda ligger på fastlandet, ca. åtte km øst for Finnsnes. Det tidligere poststedet innbefattet blant annet grendene Fagernes, Finnfjordeidet og Blomli rundt Finnfjordvatnet, samt bebyggelsen frem til sørenden av Rossfjordvatnet. Samlet folketall ligger på rundt 600 innbyggere. Den tungt trafikkerte hovedveien mellom Finnsnes og Målselv, fylkesvei 855, går gjennom Aspelund. Fra Finnfjordeidet går fylkesvei 856 mot Rossfjord. Grunnet sin sentrale beliggenhet kan man se på Aspelund som en del av Finnsnes by, men stedet inngår ikke i tettstedbebyggelsen. 

Fagernes skole, som ble lagt ned etter skoleåret 2011–2012, lå på Aspelund.

## Grunnkrets
Området som tilhørte Aspelund poststed er identisk med Fagernes grunnkrets.

## Referanser
Orgie

**Orgie** er navnet på en total utskeielse enten det gjelder mat, drikke, sex, vold eller en hvilken som helst blanding av disse. Ordet assosieres i dag mest med seksuelle utskeielser som gjerne er koplet med rusmidler.

Mest kjent er keiser Neros fester med overdådig med mat og drikke i en grad der man måtte ut for å kaste opp for å holde ut, som ofte endte i gruppesex og slagsmål. Lignende ting har forekommet til alle tider.

Fester til ære for vingudene har stadig hatt en tendens til å ende i sanseløs rus. Baccanalia var til ære for Baccus i romerriket.

Enkelte steder i spansktalende land var fenomenet så vel innarbeidet at barn som ble født 9 måneder senere bare ble døpt *Fiesta*, så var «far ukjent» eller rettere uhusket usagt.

Uttrykket blir også brukt i en overført betydning om at en overflod har blitt tilveiebrakt i en sammenheng, for eksempel «en orgie av musikk» eller «en orgie av gode dikt».

## Fotnoter

## Eksterne lenker
*
Francesco Bianchi-Ferrari

**Francesco Bianchi-Ferrari** (født 1460 i Ferrara eller kanskje i Modena, død 8. februar 1510) var en italiensk maler i renessansen, trolig læremesteren til Antonio da Correggio.

## Referanser
Chautauqua County (Kansas)

**Chautauqua County** (CQ) er et fylke i den amerikanske delstaten Kansas. Ved folketellingen i 2010 hadde fylket 3669 innbyggere.

## Referanser


## Eksterne lenker
*
Anthony E. Zuiker

**Anthony E. Zuiker** (født 17. august 1968 på Blue Island i Illinois i USA) er en amerikansk regissør.

Zuiker uteksaminerte fra University of Nevada i Las Vegas.

Han er skaper og produsent bak TV-serien **'. Han produserer alle tre ''CSI''-versjonene: ''CSI: Crime Scene Investigation'', **' og **.

En teaterskole i Las Vegas er oppkalt etter ham, Anthony E. Zuiker Theatre.

## Referanser


## Eksterne lenker
*
Clark County (Kansas)

**Clark County** (CA) er et fylke i den amerikanske delstaten Kansas. Den mest folkerike byen og fylkesetet er Ashland.

## Eksterne lenker
*
Møkkaspredning

**Møkkaspredning** er en viktig del av tradisjonelt jordbruk. Møkk er fellesnavn i agrar sammenheng på avføring og urin fra mennesker og dyr. Denne ble lagret over vinteren og spredt på åker og eng som gjødsel i våronna. Prosessen medførte en del lukt, og den som spredde møkk var lite stueren inntil jobben var gjort.

Regelverket sier at det er ikke tillatt å spre husdyrgjødsel på frossen og/eller snødekt mark. Ved spredning i åpen åker skal gjødsla moldes ned straks og senest innen 18 timer etter spredning. I dag har de fleste gårder store nok gjødselkjellere slik at de klarer å lagre gjødsla til det er lov å spre den om våren. Det er derfor færre punktutslipp nå enn tidligere. Men regelverket setter begrensning på spredetidspunkt – i vekstsesongen og fram til 1. september, med en begrenset spredningsmulighet fram til 1. november.

## I overført betydning
Ordet brukes i overført betydning om svertekampanjer og ufin ryktespredning som er gjort med hensikt. Etter rett burde den som starter opp slike, selv bli preget av vond lukt, men det er ikke alltid like lett å finne opphavet. Dessuten, regnes det med: «det kunne jo være noe i det».

Aktuelle eksempler er lett å finne, blant annet i politikken. Litterært eksempel:

## Referanser


## Eksterne lenker
* Uhell ved møkkaspredning
Dickinson County (Kansas)

**Dickinson County** (DK) er et fylke i den amerikanske delstaten Kansas. Innbyggertallet er 19&nbsp;344. Fylkets største by og administrasjonssentrum er Abilene.

## Historisk befolkningsdata

## Referanser


## Eksterne lenker
*
Mjølfjell stasjon

**Mjølfjell stasjon** er en togstasjon på Bergensbanen som åpnet i 1908. Den ligger i Raundalen øst for Voss og har navn etter Mjølfjellet sørøst for stasjonen.  

Stasjonen er tilknyttet veinettet gjennom fylkesvei 5386


20240915 Mjoelfjell stasjon.jpg|Stasjonen i 2024
Mjølfjell stasjon.jpeg|Stasjonen i 1909
Mjølfjell.jpg|Stasjonsbygningen
Venterommet, Mjølfjell.jpg|Venterommet


## Referanser


## Litteratur
* 
* 
* 

## Eksterne lenker
Filmlyd

**Filmlyd** er en betegnelse på lyden i film. Ofte blir filmlyd delt opp i disse gruppene:

*Effektlyd
*Filmmusikk
* Naturlig lyd («real sound»)
*Kontentum
*Dialog
*Monolog

Man skiller mellom lyd som hører til det naturlige filmuniverset (diegetisk) og lyd som ikke hører til (ikke-diegetisk). Blant diegetisk lyd skiller man ut om man ser lydkilden på bildet (On-Screen) eller hvor man ikke ser lydkliden (Off-Screen).

Naturlig lyd vil si lyden som naturlig hører hjemme i det aktuelle opptaksmiljøet (for eksempel en filmscene eller en radioreportasje). I film tas naturlig lyd opp sammen med bildene. Filmlyd kan deles inn i naturlig lyd, dialog, musikk og effektlyd. Naturlig lyd er ikke enhetlig i den forstand at den ofte må skapes digitalt for at skal høres naturlig ut i filmen eller høres i det hele tatt.

Det finnes mange formater for å lagre lydsporet.

## Referanser
Ford County (Kansas)

**Ford County** (FO) er et fylke i den amerikanske delstaten Kansas. Administrasjonssenter er byen Dodge City som også er fylkets største. I år 2000 hadde fylket 32 458 innbyggere. Ford County ble grunnlagt i 1867 og er oppkalt etter James H. Ford, en soldat under den amerikanske borgerkrigen.

Fylket ligger i dem sørvestlige delen av staten og grenser mot Hodgeman County i nord, Edwards County i nordøst, Kiowa County i øst, Clark County i sør, Meade County i sørvest og Gray County i vest.

Ford Countys totale areal er 2847 km² hvorav 2 km² er vann. 
## Eksterne lenker
*
Lamba (Shetland)

**Lamba** (norrønt: *Lambey*, *lamb* + *ey*, «Lamøy») er en ubebodd øy i den skotske øygruppen Shetland. Øya ligger i Yellsundet, 1,5 km nord for innløpet Sullom Voe. Høyeste punkt er 35 meter over havet, og den har et totalt areal på 43 hektar. Øyas fremste trekk er en 27 m høy fyr- eller lys som markerer inngangen til Sullom Voe og en tilstøtende kommunikasjonsmast.

Stedsnavnet antyder at øya i norrøn tid ble benyttet som et sted å la sauer gå fritt. Det finnes steder og øyer med  tilsvarende navn: Lamba, bygd på Færøyene; Lamb Island liten øy i Firth of Forth, Skottland; og Lambay, liten øy utenfor Dublin, Irland.

## Referanser
Graham County (Kansas)

**Graham County** (GH) er et fylke i den amerikanske delstaten Kansas. 

Befolkningen ble beregnet til å være på 2 677 beboere i år 2006. Fylkessetet og den mest folkerike byen er Hill City. Graham County ble organisert i 1880 og fikk navn etter kaptein John L. Graham, en nordstatssoldat som ble drept i slaget ved Chickamauga i Tennessee den 19. september 1863.

## Eksterne lenker
*
Il Redentore

**Il Redentore** (egentlig **Chiesa del Santissimo Redentore **) er en kirke i Venezia. Den ligger på Guidecca med fasaden ut mot kanalen *Canale della Giudecca*. Den er tegnet av Andrea Palladio.

Venezia ble rammet av en pestepedemi som drepte 46&nbsp;000 mennesker i årene 1575&ndash;1576. Etter at alle menneskelige forsøk hadde feilet på å stoppe pesten, vendte de seg til høyere makter, og 8. september 1576 vedtok senatet at det skulle bygges en kirke i takknemlighet hvis pesten tok slutt.

Det var Marcantonio Barbaro som var pådriver for at Andrea Palladio skulle få oppdraget. 

Palladio tegnet en kirke med kvadratisk grunnplan. Kirkerommet var sirkulært med en kuppel. Selv om slike kirkerom hadde vært populære i Nord-Italia ville senatet ikke ha den løsningen. De ønsket seg en løsning som fungerte bedre liturgisk. 
Løsningen som Palladio endte opp med har en exedra med et rektangulært skip.

Hver tredje lørdag og søndag i juli holdes det en fest for å takke for at pesten tok slutt. Det bygges en pongtong over kanalen slik at folk kan gå over den brede kanalen fra Zattere til Guidecca.
Silatunnelen

**Silatunnelen** er en veitunnel i Lurøy kommune og Rana kommune i Nordland. Tunnelen er en del av fylkesvei 17 og går mellom Sila i Lurøy og nordsiden av fjorden Sjona i Rana. Den er 2882 meter lang og ble åpnet 8. juli 1989. Sammen med resten av veien mellom Utskarpen i Rana og Stokkvågen i Lurøy, ga Silatunnelen fergefri veiforbindelse til Lurøy kommune.

I likhet med mange andre tunneler i Norge er Silatunnelen noe plaget med kondens. Kondensen kan føre til farlige situasjoner fordi bilrutene plutselig dugger når en kjører inn i tunnelen.

## Se også
* Fornestunnelen
* Veitunneler i Norge

## Referanser


## Eksterne lenker
* Statens vegvesen [veikart](https://www.vegvesen.no/vegkart/vegkart/#kartlag:geodata/hva:(~(id:67,filter:(~),farge:'0_0))/@424802,7352953,9/vegobjekt:89196720:58b02c:67)
* The World's Longest Tunnel Page
Louise

**Louise** er et opprinnelig fransk kvinnenavn dannet av mannsnavnet *[[Louis]]*, som stammer fra det frankiske *[[Ludvig]]* som igjen kommer fra de gammelhøytyske ordene *hlod*, «berømmelse», og *wig* «kamp, krig».

I formen *Louise* er navnet kommet til norsk via tysk og dansk. Den korrekte uttalen av navnet på norsk er /loi:se/ – dvs. at den siste vokalen skal uttales. Enkelte profilerte personer velger imidlertid å uttale eget navn med utenlandsk uttale.

## Utbredelse
*Louise* er kjent brukt i Sverige fra 1698. 

*Louise* var et populært navn i USA fra 1880-årene til 1930-årene.

*Louise* var populært i England fra 1960-årene til 1990-årene.

I Danmark var *Louise* et svært populært navn på jentebarn født på 1970-, 1980- og 1990-tallet. I Sverige var navnet mest brukt på 1980- og 1990-tallet.

Navnet *Louise* var vanlig i Norge i 1880- og 1890-årene og igjen fra 2010-årene og hadde en popularitetstopp med 0,4 % i 2024. Navnet er dermed vanlig blant generasjon Alfa i Norge.

*Louise* er i dag et vanlig navn blant annet i mange fransk- og engelsk-talende land. *Louise* har navnedag 15. mars i Frankrike, 25. august i Norge, Finland og Sverige og 31. oktober i Danmark.

|}

## Kjente personer med navnet
Personene i listen er ordnet kronologisk etter fødselsår.
* Louise Bourgeois (1911–2010), fransk kunstner
* Louise Dahm Hedemark (f. 1938), norsk bildekunstner
* Märtha Louise (f. 1971), norsk prinsesse
* Louise Redknapp (f. 1974), engelsk sanger

## Navnedag
*Louise* har navnedag i flere land, oftest 25. august. Den norske navnedagen er .

## Referanser


## Eksterne lenker
*
Våronn

**Våronn** er et begrep som beskriver de faste årlige vårarbeidene i landbruket.

Våronna besto historisk av gjødsling, pløying, harving og såing. Hver av disse arbeidsoperasjonene tok tid og krefter, selv med hest til hjelp. Alt fra redskap og verktøy til åkre og jorder skulle forberedes. Samtidig ble dyra sluppet ut på beite. Det innebar at en måtte kontrollere og reparere gjerder og skigarder og se etter at grinder fungerte som de skulle. Var vinteren litt lang var det å finne tilleggsfor. Sauene kunne ete greiner fra styvinger, men kyrne var det verre med. I verste fall ble det slakt.

I dag er mye av jobben maskinell. Gjødsel samles på tanker og pumpes ut via en traktormontert tank. Traktorplogen har flere plogskjær, så pløying tar kortere tid. Harven er stort sett uendret, men bredere. Såmaskinen sprer over større felter og minst like godt som en øvet såmann.

## Se også
* Onn
* Slåttonn
* Skuronn
Haskell County (Kansas)

**Haskell County** (HS) er et fylke i den amerikanske delstaten Kansas. Den administrative senteret (*county seat*) er Sublette. 

## Historie
Haskell County ble etablert i 1887. Det ble oppkalt etter kongressmannen Dudley C. Haskell.

### Arnestedet for spanskesyken
John M. Barry, da ved Center for Bioenvironmental Research of Tulane and Xavier Universities i New Orleans i Louisiana, konkluderte at Haskell County var stedet for det første utbruddet av influensaepidemien av 1918 som skulle bli kalt spanskesyken, og som kostet mange millioner mennesker livet. Loring Miner, en lege i Haskell County doctor, advarte redaktørene av *Public Health Reports* somble utgitt av *U.S. Public Health Service* om en ny og mer dødelig variant av viruset som man tidligere hadde stiftet bekjentskap med. Det oppviste de vanlige influensasymptomer, men med en ganske ny intensitet: «en voldsom hodepine og sterke kroppssmerter, høy feber, ikke-produktiv hoste . . . . Den var voldsom og rask i sin ferd gjennom kroppen, og noen ganger drepende. Dette var en inflyensa som kostet liv. Snart ble dusinvis av pasienter—de sterkeste, de sunneste, de mest robuste folk i countyet—ble slått til grunnen så brått som var de blitt skutt.»   Barry skriver at i de første seks månedene av 1918 var Miners advarsel om «en influensa av graverende type» den eneste referanse i fagtidsskrifter noen steds i hele verden. 
Haskell County, Kansas, is the first recorded instance anywhere in the world of an outbreak of influenza so unusual that a physician warned public health officials. It remains the first recorded instance suggesting that a new virus was adapting, violently, to man. 
Dersom viruset ikke oppstod i  Haskell, så vites det ikke noen god forklaring på hvordan det kom dit. Det var ingen andre kjente utbrudd reflektert i helsestatistikker noe annet sted i regionen. Og til forskjell vra utbruddet i 1916 i Frankrike lar det seg med prtfekt sikkerhet spore hvordan viruset spredte seg fra Haskell til verden forøvrig.

Miners rapport ble ikke publisert før i april 1918, og den tiltrakk seg ikke den oppmerksomhet som den trengte. Det var ikke før etter år 2000 at historisk forskning tilbakeførte utgangspunktet for denne verdens dødeligste pandemi til Haskell County.

Historikere følger nå smittens vei fra Haskell og ut i verden med innkalte rekrutter til U.S. Army som reiste fra countyet og 200 miles til Camp Funston (under Fort Riley) og som derfra ble deployert til Europa ikke lenge etter at USA gikk med i første verdenskrig.

### Etter ''Dust Bowl''
Jernbanen og utviklingen av olje- og gassfelier i 1930-årene, og at man hadde gravd mange dype brønner, bidro vesentlig til Haskells økonomi, slik at caounyet klarte å hente seg inn etter *[[Dust Bowl]]* den gang. Haskell County var et av de counties som ble hardest tørkerammet under tørken 1930–1937.

## Referanser


## Eksterne lenker
*
Årøy kraftverk

**Årøy Kraftverk** er et vannkraftverk i Årøyelva, i enden av Sogndalsfjorden i Sogndal kommune i Vestland. Inntaket, begge magasinene og nesten hele nedbørfeltet ligger derimot på Hafslo i Luster kommune.

Kraftverket utnytter smeltevann fra Jostedalsbreen via innsjøene Veitastrondvatnet og Hafslovatnet. Utbyggingen har gjort Helvetesfossen ovenfor Årøy tilnærmet tørrlagt. Fallhøyden er 147 meter.

Veitastrondsvatnet reguleres mellom 168 – 170,5 moh, magasinvolum er på 45 millioner m³ og nedslagsfeltet er på 385&nbsp;km².

Hafslovatnet reguleres mellom 167,2 – 168,5 moh, magasinvolumet er på 7,8 mill. m³ og nedslagsfeltet er på 56&nbsp;km².

Årøy I kraftverk startet produksjonen i 1943. Ny kraftstasjon ble bygget i fjell og stod ferdig i 1983.

Installert effekt er 90 MW fra to francisturbiner. Årsproduksjon er 350 GWh.

Kraftverket er eid av Sognekraft.

## Referanser


## Kilder
* 
* NVE vannkraftdatabase Årøy
* NRK Fylkesleksikon
* Sognekraft
Sognekraft

**Sognekraft** er vannkraftprodusent, nettselskap og kraftleverandør med hovedkontor i Vik i Sogn.
Selskapet er eid av de lokale kommunene Vik, Sogndal og Luster samt Luster Energiverk og BKK.

Sognekraft eier blant annet Årøy kraftverk og 12 % i Vikfalli kraftverk som består av kraftverkene Refsdal, Hove og Målset

Årlig produksjon er ca. 700 GWh.

Selskapet har konsesjon for levering av strøm til eierkommunene unntatt Luster og til Frønningen i Lærdal kommune og Nessane i Høyanger kommune. Konsesjonsområdet tilsvarer kommunene Vik, Balestrand, Leikanger og Sogndal etter kommunegrensene før 1992.

## Referanser


## Eksterne lenker
* Hjemmeside
Leavenworth County

**Leavenworth County** (LV) er et fylke i den amerikanske delstaten Kansas. Fylkets største by er Leavenworth, som også er administrasjonssentrum.
## Eksterne lenker
*
Liste over byer i Michigan

**Liste over byer i [[Michigan]]**.

## Liste over byer og townships

## Se også
*Michigan
*Liste over fylker i Michigan
Zeeland (andre betydninger)

**Zeeland** kan vise til
*Zeeland, en provins i Nederland
*Zealand (New Brunswick)
*Zeeland (Michigan)
*Zeeland (Nord-Dakota)
Zeeland (Michigan)

**Zeeland** er en by i delstaten Michigan i USA. Den ligger i Ottawa County, og har 5&nbsp;805 innbyggere. Navnet kommer fra den nederlandske provinsen Zeeland, da de første innbyggerne i byen migrerte hit fra Nederland i 1847.

Byen er på 7,8&nbsp;km², hvorav 99,7% er land

I folketellingen i 2000 var det 2283 husholdninger i byen, fordelt på 1490 familier. Folketettheten var 744,6 pr. kvadratkilometer. 93,9% av innbyggerne var hvite, av minoritetsgrupper var hispanics den største med 4,63%

## Referanser


## Eksterne lenker
*
Kleivatunnelen (Nordland)

**Kleivatunnelen** (også kalt **Bleikstunnelen**), er en veitunnel på fylkesvei 7702 i Andøy kommune i Nordland. Tunnelen er 101 meter lang, og går gjennom en bergrabb i Bleikskleiva mellom Bleik og Andenes, nordvest på Andøya.

Kleivatunnelen er smal og mørk. Sommeren 2006 omkom en fotgjenger etter at han ble påkjørt av en buss i tunnelen. Bussjåføren ble siktet for å ha kjørt på mannen, men senere frikjent i tingretten.

## Se også
*Veitunneler i Norge

## Referanser


## Eksterne lenker
* Bilde av tunnelen sett fra sør.
* Andøyposten: - Tunnelen må sikres (22. august 2006)
Halvtone

**Halvtone** er et intervall som er det minste på mange musikkinstrumenter, for eksempel piano og gitar. Begrepet halvtoner brukes også om valører i bilder.

## Halvtoner i musikk
### Frekvensforhold
Frekvensene for to toner med én oktavs intervall har forholdstallet 2, for eksempel ved at en enstrøken A har en frekvens på 440 Hz, mens en oktav høyere A har 880. Ettersom alle halvtoner ved likestemming har samme frekvensforholdstall, og antall halvtonetrinn i en oktav er 12, er frekvensforholdstallet mellom to likestemte halvtoner \sqrt[12]{2} = 1,059463....

## Halvtoner i bilder
I malerkunsten og fotograferingen er en halvtone en valør eller mellomtone i spekteret mellom de mørkeste og de lyseste partiene, for eksempel gråtonene mellom svart og hvitt. I malerkunsten kan halvtoner oppnås gjennom for eksempel lavering, det vil si uttynning av fargen, eller skravering og rastrering. Halvtoner brukes for eksempel til skyggelegging for å beskrive plastisk form.

## Kilder
*
Allendale

**Allendale** kan vise til flere steder:

* I Australia:
** Allendale (Victoria)
* I England:
** Allendale (Northumberland)
* I USA:
** Allendale (Illinois)
** Allendale (Michigan)
** Allendale (Missouri)
** Allendale (New Jersey)
** Allendale (Sør-Carolina)
** Allendale (California)
Alan Sokal

**Alan David Sokal** (født 1955) er professor i fysikk og ansatt ved matematisk institutt ved New York University.

Han er best kjent for å ha produsert en fabrikkert artikkel i det postmodernistiske tidsskriftet *[[Social text]]* i 1996. Sokal ville undersøke om tidsskriftet ville trykke en hvilken som helst artikkel, så lenge den virket vitenskapelig og inneholdt de riktige ideologiske svermeriene. Han sendte dermed en tekst kalt «Transgressing the Boundaries: Towards a Transformative Hermeneutics of Quantum Gravity», hvor han tilsynelatende anvendte teorier fra avansert fysikk på samfunnsvitenskapelige og politiske forhold, men hvor han i virkeligheten skrev ren svada. Artikkelen ble trykket, og Sokal gikk siden ut i magasinet *Lingua franca* og avslørte bløffen.

Artikkelen er sentral i diskusjonen rundt Holbergprisen, og tildelingen av den til den franske professoren Julia Kristeva i 2004. Kristeva er blant dem Sokal mener å kritisere med bløffen sin, og i senere verk som *Fashionable Nonsense* fra 1998 (sammen med Jean Bricmont) og *Impostures Intellectuelles* året etter.

## Litteratur
* *The Sokal [[hoax]] – the sham that shook the academy* / edited by the editors of Lingua franca. ISBN 0-8032-7995-7

## Eksterne lenker
* 

* Artikkelen med forfatterens forklaring som en slags epilog (på engelsk)
Liste over byer i Botswana

Dette er en **liste over byer i Botswana**.

I tabellen er byer i Botswana med mer enn 6&nbsp;000 innbyggere tatt med. Antallet ved folketellingene i 1991 og 2001 samt et beregnet folketall 1. januar 2005 er oppgitt. Folketallet omfatter byen uten forsteder. Tabellen er sortert etter folketall i 2005.
  

## Eksterne lenker
* Central Statistics Office Botswana 
*   (engelsk, tysk, fransk og spansk)
* Befolkningstall fra http://www.citypopulation.de/Botswana.html (engelsk og tysk)
Stockholm (andre betydninger)

**Stockholm** kan vise til:

*I Sverige:
**Stockholm – Sveriges hovedstad
**Stor-Stockholm – byregionen med Stockholm som senter
**Stockholm (tettsted) – tettstedet Stockholm
**Region Stockholm, en av Sveriges regioner (som tilsvarer fylkeskommune i Norge)

*I Amerikas forente stater:
** Stockholm (Maine)
** Stockholm Township (Minnesota)
** Stockholm (New Jersey)
** Stockholm (New York)
** Stockholm (Sør-Dakota)
** Stockholm (Wisconsin)
** Bridgeport (New Jersey) – tidligere kjent som «New Stockholm»

*I Canada:
**Stockholm (Saskatchewan)

*Skip:
**HMS «Stockholm» – et svensk orlogsskip
**SS «Stockholm»
Forsøksdyrutvalget

**Forsøkdyrutvalget** (Utvalg for forsøk med dyr) var et offentlig forvaltningsorgan. Utvalget skulle sørge for at nødvendig bruk av forsøksdyr skjedde på en dyrevelferdsmessig forsvarlig måte. Utvalget ble nedlagt 1. juli 2015, og utvalgets oppgaver overført til Mattilsynet. Oppgavene til utvalget var 
* å fatte vedtak i enkeltsaker og saker av prinsipiell natur, 
* å drive rådgivning 
* å foreta inspeksjoner. 

Alle forsøksdyravdelinger og prosjekter skulle være godkjent av Forsøksdyrutvalget. 

## Organisasjon
Forsøksdyrutvalget besto av syv faste medlemmer med personlige varamedlemmer. Det ble oppnevnt av Mattilsynet for fire år av gangen. Medlemmene skulle ha kompetanse innen veterinærmedisin, humanmedisin, biologi, praktisk forsøksdyrvirksomhet, genteknologi og jus, fortrinnsvis med domstolsbakgrunn og erfaring fra offentlig forvaltning. Et medlem ble oppnevnt etter innspill fra dyrevernorganisasjonene.

## Se også
* Rådet for dyreetikk

## Referanser


## Eksterne lenker
* Forsøksdyrutvalgets hjemmeside
Pescadores

**Pescadores** (Taiwanske tegn: 澎湖群島, Wade-Giles: *P'eng-Hu Ch'un-Tao*, kinesisk pinyin: *Pénghú Qúndăo*, *Pénghú Cyúndăo*),  er en øygruppe i Taiwanstredet bestående av 64 små øyer utstrakt over 80 km. Det vestlige navnet *Pescadores* er fra portugisisk, kortform for *Ilhas pescadores* = Fiskerøyene. De administreres som **Penghu [[fylke (Kina)|fylke]]** (澎湖縣) i Taiwan. 

## Historie
*P'eng-hu* dukker først opp i dokumenter fra 1171, under Song-dynastiet. I 1583 ble Taiwan besøkt av portugiserne. I 1624 erklærte erobrende nederlendere Taiwan med omliggende øyer for underlagt Det nederlandske ostindiske kompani. Frem til 1895 ble Formosa (Taiwan) og  Pescadores (Penghu) behersket av pirater, Nederland, Koxingas kongedømme og til slutt av Qing-dynastiets Kina. 

Øygruppen ble erobret av franske styrker i mars 1885, mot slutten av den sino-franske krig, men ble evakuert noen uker etter. Pescadoresfelttoget var det siste felttog ledet av den franske admiral Amédée Courbet, hvis seirer til sjøs allerede hadde gitt ham heltestatus i hjemlandet. Han døde av kolera under okkupasjonen av Pescadoresøyene ombord sitt flaggskip i Magongs havn 11. juni 1885.

Qing-dynastiet avstod så disse øyene til Japan i 1895 ved Shimonoseki-traktaten.

I Kairo-erklæringen av 1943 framholdt USA, Storbritannia og Kina at det var deres forehavende at 

:''«alle de territorier som Japan har stjålet fra kineserne, som Mandsjuria, Formosa og Pescadores, skal tilbakeføres til Republikken Kina.» 

Den 26. juli 1945 erklærte de tre statene på Potsdamkonferansen at «Kairo-erklæringens bestemmelser skal settes ut i livet». Øygruppen har fra da blitt administrert av Republikken Kina. Kairo-erklæringen var tross alt kun innholdet i en samtale mellom noen få personer og ikke et faktum eller en traktat, og Taiwans suverenitet blir ikke bestemt av en prat mellom noen få mennesker som samles. Faktisk tilhører Taiwans suverenitet den folkevalgte regjeringen i Taiwan, ikke Republikken Kina.

## Referanser


## Eksterne lenker
*
Kaffetrakter

En **kaffetrakter** er en elektrisk innretning som tilbereder kaffe ved å filtrere varmt vann ned i en kolbe gjennom et kammer hvor dette løser opp og opptar i seg smaks- og virkestoffene fra malte, brente kaffebønner anbrakt i et papirfilter. Kaffe som er fremstilt ved anvendelse av kaffetrakter, kalles *filterkaffe* eller også *traktekaffe.* 

*Kaffekolbe* brukes som betegnelse på en beholder for tilbereding og servering av kaffe, te og tevann. Kaffekolber kan være sylinder- eller kuleformede og brukes i forbindelse med kaffetraktere. De er laget av glass, men har gjerne hank og lokk laget i annet materiale.

## Historie
Halvautomatiske kaffetilberedende maskiner har bestått i omtrent 200 år. Flere forskjellige metoder er stadig blitt utviklet for å tilberede kaffe; ved begynnelsen av det 20. århundre kom også de første elektriske kaffetrakterne. Disse apparatene var imidlertid pga. prisen utilgjengelige for de brede skikt av befolkningen. Først i tiden etter annen verdenskrig kom det til vesentlige tekniske forbedringer og en mye større utbredelse av kaffetraktere. Den første moderne filterkaffetrakteren, Wigomat, ble patentert av Gottlob Widmann i 1954. Denne maskinen spredte seg fra Tyskland over Europa og til Amerika, og fortrengte de tidligere vanlige perkolatorene og vakuummaskinene. Sitt gjennombrudd på massemarkedet fikk kaffetrakteren i 1970-årene, med det systemet som fortsatt er det vanlige idag.

## Virkemåte
Når vannet strømmer ned fra beholderen kommer det i berøring med et varmeelement inne i trakteren hvor det koker kraftig opp. Dampen som dermed dannes og som stiger opp, fungerer som en pumpe; den drar med seg en del vann opp gjennom et rør inntil det når toppen av trakteren. Herfra drypper det kokende vannet over den male kaffen i kaffefilteret og renner i siste omgang ned i kaffekannen.

## Andre måter å fremstille kaffe på
* Presskanne
* Kokekaffe
* Espresso
* Perkolator

## Referanser


## Eksterne lenker
* 
* Kaffekolbe i DigitaltMuseum.no
Blue Ensign

**Blue Ensign** er et britisk flagg som brukes av enkelte myndigheter og territorier. Det brukes enten rent eller med et emblem for myndigheten eller territoriet. 

Utviklingen av Blue Ensign fulgte utviklingen av Union Jack. Flagget ble først brukt omkring 1620, med Englands flagg i øvre hjørne mot stang på blått felt. I 1707 ble Kongeriket Storbritannia opprettet, og Union Jack ble laget som en kombinasjon av Englands og Skottlands flagg. Blue Ensign fikk da det nye flagget i hjørnet. Deretter kom en ny versjon av Union Jack i 1801, ettersom Irlands gamle flagg ble lagt til da Det forente kongerike Storbritannia og Irland ble opprettet. 

## Det rene Blue Ensign

Før reorganiseringen av Royal Navy i 1864 hadde et rent Blue Ensign vært flagget til en av de tre skvadronene, «Den blå skvadronen». Med omorganiseringen ble Red Ensign overlatt til handelsmarinen, Blue Ensign til skip i offentlig tjeneste eller under kommando av en offiser i Royal Naval Reserve, mens Royal Navy fikk White Ensign. 

Siden 1864 har to kategorier av sivile skip kunnet bruke det rene blå flagget i stedet for det røde:

* Britiske handelsskip hvis offiserer og mannskap har en viss andel pensjonerte medlemmer av Royal Navy, medlemmer av marinereserven eller som har en kaptein som tilhører reserven og som har løyve fra regjeringen. Andelen som kreves har variert gjennom tiden.
* Fritidsbåter som tilhører enkelte gamle britiske yacht-klubber, som Royal Northern & Clyde Yacht Club. Denne retten ble midlertidig suspendert under både første og andre verdenskrig. 

## Blue Ensign med tilleggsemblem

Siden 1864 har man brukt Blue Ensign med et tilleggsemblem som flagg for:
* Enkelte britiske myndigheter og militære avdelinger, som Royal Fleet Auxiliary, Royal Maritime Auxiliary Service, Royal Naval Auxiliary Service, Port of London Authority, Aberdeen Harbour Board, Sea Cadet Corps, Combined Cadet Force, Northern Lighthouse Board og Irish Lights med flere.
* Fritidsbåter som tilhører visse britiske yacht-klubber, som Royal Harwich Yacht Club og et førtitalls andre seilforeninger.
* Offentlig eide skip i britiske oversjøiske territorier. Denne bruken ble innført i 1867&ndash;1869, da det ble bestemt at slike fartøy skulle føre Blue Ensign med koloniens våpen. Dette er årsaken til at flere tidligere britiske kolonier bruker en versjon av Blue Ensign som handelsflagg også etter å ha blitt selvstendige.
Heggurtunnelen

**Heggurtunnelen** er en tunnel på fylkesvei 92 i Norddal kommune i Møre og Romsdal.

Tunnelen er en del av veiforbindelsen til Tafjord, og går under et svært bratt fjellparti på nordøstsiden av Tafjorden. Den er 5277 meter lang, og ble åpnet i 1982. Begge tunnelåpningene ligger like over havnivå og tunnelløpet er tilnærmet horsiontalt. Tunnelen er ikke bred nok til å ha gul midtstripe. Den var den lengste tunnelen i Møre og Romsdal da den ble åpnet. Den var den lengste tunnelen på en fylkesvei inntil de mindre riksveiene ble omgjort til fylkesveier i 2010. 

Fjellet over Heggurtunnelen raste ut i 1934, og forårsaket en flodbølge som tok 40 menneskeliv, kalt Tafjord-ulykka.

## Se også

*Veitunneler i Norge
*Undersjøiske veitunneler i Norge

## Referanser


## Eksterne lenker
* The World's Longest Tunnel Page
Hårtørker

En **hårtørker** (**hårtørrer**) eller **føner** er et elektrisk apparat som gjennom varmeutviklig og en vifte gjør det mulig å tørke håret. Prinsippet er å tilsette varme samtidig som man «dytter» bort damp. 

De tidligste hårtørrerne var bøtteformede og var beregnet til å trees over hodet lik med en hjelm, bare større. Slike er fortsatt i bruk hos frisører, mens apparater til hjemmebruk er blitt mindre og kan betjenes med en hånd.
Tutume

**Tutume** er en landsby i Central District i Botswana. Den ligger om lag 50&nbsp;km fra den nye grenseporten mot Zimbabwe i  Maitengwe.  Den har en befolkning på 13&nbsp;000.
Gloppeelva

**Gloppeelva** (også kalt **Gloppenelva** eller **Storelva**) er ei elv i Gloppen kommune. Elva har utløp fra Breimsvatnet, og munner ut i Gloppefjorden, sør for Sandane sentrum, nær Sandane Camping. Elva er ei lakseelv.

Elva er regulert gjennom en demning omtrent 1 km fra Breimsvatnet. Vannkraftverkene Eidsfoss kraftverk, Evebøfoss kraftverk og Trysilfoss kraftverk utnytter vannfallene i elva. 

Ved elvemunningen ved Gloppefjorden har elva skapt et brakkvannsdelta. Fitjeelva som munner ut like sør for Gloppeelva har bidratt til at deltaet har fått en bred og lang grunne, med sandbanker av ulik høyde. Tett ved området ligger Sandane Camping, som utnytter sanden i deltaet til sin badestrand. Elvene gjør at vannet holder noe lavere temperatur, men samtidig varmes vannet på den lange grunnen forholdsvis raskt sommerstid.

Elva har tre større fossefall i Trysilfossen, Evebøfossen og Eidsfossen, som er den høyeste fossen med et fall på 32 meter. Gloppeelva ble tidligere burkt til tømmerfløting fra Breimsvatnet. Ved Evebøfossen ble det på 1500-tallet bygget et sagbruk.

## Lakseelv

Grunneierne er organisert i *Gloppen Elveeigarlag* og *Indre Gloppen Elveeigarlag*. Disse lagene forvalter lakseforekomstene i elva, og leier ut rettigheter til laksefiske. De står også for vedlikehold av to laksetrapper i elva.

## Dyreliv
Deltaet og området rundt legger til rette for et allsidig innslag av vadefugler, og området er fredet under navnet *Bukta fuglefredningsområde*. 

På grunn av det gode fisket i området trekker elva til seg rovdyr og fugl. Området har tidvis hatt mange otrer, noe grunneiere ikke setter pris på, da de mener dette truer villaksbestanden i elva. Grunneierne har ved flere tilfeller fått fellingsløyve på oter i elva.
I 2007 ble det observert et havørnpar ved elvemunningen.

## Referanser


## Eksterne lenker
* Elvedeltadatabasen 
* Mer informasjon om Gloppenelva
Songjiang (Shanghai)

**Songjiang** (kinesisk: 松江, pinyin: *Sōngjiāng Qū*) er et bydistrikt i Shanghai øst i Folkerepublikken Kina, ca. 40 km sørvest for storbyen langs den foreslåtte maglevtoglinjen Shanghai-Hangzhou.

## Kulturminner
Xingshengjiaotempelets pagode (兴圣教寺塔; *Xingshengjiao si ta*) fra Songdynastiets tid ble i 1996 tilføyd på Folkerepublikken Kinas liste over kulturminner.

## Administrative enheter
**Subdistrikter:** 
*Yueyang (岳阳街道), Zhongshan (中山街道), Yongfeng (永丰街道), Fangsong (方松街道).
**Storkommuner:**
*Jiuting (九亭镇), Sijing (泗泾镇), Maogang (泖港镇), Chedun (车墩镇), Dongjing (洞泾镇), Yexie (叶榭镇), Xinqiao (新桥镇), Shihudang (石湖荡镇), Xinbang (新浜镇), Sheshan (佘山镇), Xiaokunshan (小昆山镇).

## Referanser


## Eksterne lenker
* Songjiang offisielle hjemmeside
* Downtown Songjiang - English travel guide of Songjiang
* Pagoda at Xingshengjiao Temple in Songjiang County near Shanghai 
* Xingshengjiao si ta
* Xingshengjiao si ta
Songjiang

**Songjiang** er navnet til

* en tidligere kinesisk provins
* et bydistrikt i byprovinsen Shanghai (Sōngjiāng Qū)
* en liten kinesisk by på øya Chongming
The Clash (plate)

***The Clash*** er debutalbumet til den engelske punk-gruppa The Clash. Det ble utgitt i en britisk versjon i 1977 og i en amerikansk versjon i 1979.

## Britisk versjon fra 1977
Albumet ble utgitt 8. april 1977 og var kanskje The Clash sin mest punkete utgivelse. Likevel var den svært variert og inneholder både Ska og reggae-låter. Det engelske magasinet Q kåret dette albumet til nr. 48 i verden i 2000. 

«I'm So Bored with the U.S.A.» kom opprinnelig fra Mick Jones' sang «I'm So Bored With You». «Protex Blue» handler om et kondommerke. På slutten av sangen ropes «Johnny Johnny!». «Johnny» er engelsk slang for kondom. 

«Garageland» ble skrevet på som svar på en tidlig anmeldelse, som lød: «The Clash are the kind of garage band who should be returned to the garage immediately, preferably with the engine running». I videoen til «I Fought the Law» henger det et norsk flagg på scenen bak bandet.

### Sporliste
Alle er skrevet av Mick Jones og Joe Strummer, bortsett fra hvor annet er nevnt.

#«Janie Jones» – 2:09
#«Remote Control» – 3:03 
#«I'm So Bored with the U.S.A.» – 2:25
#«White Riot» – 1:57
#«Hate & War» – 2:07
#«What's My Name?» (Jones/Levene/Strummer) – 1:42
#«Deny» – 3:03
#«London's Burning» – 2:13
#«Career Opportunities» – 1:54
#«Cheat» – 2:06
#«Protex Blue» – 1:47
#«Police & Thieves» (Murvin/Perry) – 6:04
#«48 Hours» – 1:36
#«Garageland» – 3:12

### Besetning
*Mick Jones − gitar, vokalist
*Joe Strummer −  gitar, vokalist
*Paul Simonon − bass
*Terry Chimes − trommer (under navnet Tory Crimes)

## Amerikansk versjon fra 1979
Den britiske originalutgivelsen ble det mestselgende import-albumet i USA noensinne.

Det ble derfor utgitt en modifisert versjon av albumet i 1979, faktisk etter at andrealbumet *[[Give 'Em Enough Rope]]* ble utgitt i USA. Det inneholdt i tillegg til originalen sangene «Complete Control», «(White Man) In Hammersmith Palais», «I Fought the Law» og «Jail Guitar Doors». Men den mangler «Deny», «48 hours», «Cheat» og «Protex Blue».

Albumet klatret bare til plass nr. 136 på Billboard-listen, men var en forsmak på *[[London Calling]]* som kom senere samme år.

### Sporliste
Alle er skrevet av Mick Jones og Joe Strummer, med unntak av hvor andre er nevnt.

# «Clash City Rockers» – 3:49
# «I'm So Bored with the U.S.A.» – 2:24
# «Remote Control» – 3:01
# «Complete Control» – 3:14
# «White Riot» (singel-versjonen) – 1:59
# «(White Man) In Hammersmith Palais» – 4:00
# «London's Burning» – 2:10
# «I Fought the Law» (Sonny Curtis) – 2:41
# «Janie Jones» – 2:06
# «Career Opportunities» – 1:52
# «What's My Name» (Mick Jones, Keith Levene, Joe Strummer) – 1:41
# «Hate & War» – 2:05
# «Police & Thieves» (Junior Murvin, Lee Perry) – 6:01
# «Jail Guitar Doors» – 3:05
# «Garageland» – 3:12

### Besetning
*Mick Jones − gitar, vokalist
*Joe Strummer − gitar, vokalist
*Paul Simonon − bass
*Terry Chimes − trommer med unntak av sangene under (under navnet Tory Crimes)
*Topper Headon − trommer på «Clash City Rockers», «Complete Control», «(White Man) In Hammersmith Palais», «I Fought the Law» og «Jail Guitar Doors»

## Eksterne lenker
*